CELEX: 32011R0349
Language: sk
Date: 2011-04-11 00:00:00
Title: Nariadenie Komisie (EÚ) č. 349/2011 z  11. apríla 2011 , ktorým sa vykonáva nariadenie Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide o štatistiku pracovných úrazov  Text s významom pre EHP

12.4.2011   
            
            
               SK
            
            
               Úradný vestník Európskej únie
            
            
               L 97/3
            
         NARIADENIE KOMISIE (EÚ) č. 349/2011
   z 11. apríla 2011,
   ktorým sa vykonáva nariadenie Európskeho parlamentu a Rady (ES) č. 1338/2008 o štatistikách Spoločenstva v oblasti verejného zdravia a bezpečnosti a ochrany zdravia pri práci, pokiaľ ide o štatistiku pracovných úrazov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1338/2008 zo 16. decembra 2008 o štatistikách Spoločenstva v oblasti verejného zdravia a bezpečnosti a ochrany zdravia pri práci (1), a najmä na jeho článok 9 ods. 1,
   keďže:
   
               (1)
            
            
               Nariadením (ES) č. 1338/2008 sa stanovil spoločný rámec pre systematickú tvorbu európskej štatistiky v oblasti verejného zdravia a bezpečnosti a ochrany zdravia pri práci.
            
         
               (2)
            
            
               Podľa článku 9 ods. 1 nariadenia (ES) č. 1338/2008 je na stanovenie údajov a metaúdajov, ktoré sa majú poskytovať o pracovných úrazoch zahrnutých v prílohe IV k uvedenému nariadeniu, a na stanovenie referenčných období, intervalov a lehôt na poskytovanie týchto údajov potrebné prijať vykonávacie opatrenia.
            
         
               (3)
            
            
               S dôvernými údajmi, ktoré členské štáty zasielajú Komisii (Eurostatu), by sa malo zaobchádzať v súlade so zásadou dôvernosti štatistických údajov stanovenou v nariadení Európskeho parlamentu a Rady (ES) č. 223/2009 z 11. marca 2009 o európskej štatistike (2) a v nariadení Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3).
            
         
               (4)
            
            
               V súlade s článkom 6 nariadenia (ES) č. 1338/2008 sa vykonala a vyhodnotila analýza nákladov a prínosov.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre európsky štatistický systém,
            
         PRIJALA TOTO NARIADENIE:
   Článok 1
   Vymedzenia pojmov
   Na účely tohto nariadenia sa uplatňujú tieto vymedzenia pojmov:
   
               a)
            
            
               „pracovný úraz“ je jednotlivá udalosť pri plnení pracovných úloh, ktorá vedie k poškodeniu telesného alebo duševného zdravia. Slovné spojenie „pri plnení pracovných úloh“ znamená pri výkone zamestnania alebo v čase strávenom v práci. To zahŕňa dopravné nehody, ku ktorým dôjde pri plnení pracovných úloh, ale nie dopravné nehody, ku ktorým dôjde počas cesty z miesta bydliska na pracovisko a späť;
            
         
               b)
            
            
               „smrteľný pracovný úraz“ je úraz, ktorý vedie k smrti zamestnanca v priebehu jedného roka od úrazu;
            
         
               c)
            
            
               „ekonomická činnosť zamestnávateľa“ sa vzťahuje na hlavnú „ekonomickú“ činnosť miestnej jednotky podniku, v ktorom zamestnanec pracuje;
            
         
               d)
            
            
               „vek“ je vek zamestnanca v čase úrazu;
            
         
               e)
            
            
               „druh poranenia“ sú fyzické následky pre zamestnanca;
            
         
               f)
            
            
               „územie, na ktorom vznikol úraz“ je územná jednotka, v ktorej k úrazu došlo;
            
         
               g)
            
            
               „veľkosť organizácie“ je počet zamestnancov (ekvivalent plného pracovného času), ktorí pracujú v miestnej jednotke podniku zamestnanca;
            
         
               h)
            
            
               „príslušnosť zamestnanca k štátom“ je štátna príslušnosť zamestnanca;
            
         
               i)
            
            
               „celkový počet dní PN“ je počet kalendárnych dní, počas ktorých nie je zamestnanec schopný pracovať v dôsledku pracovného úrazu;
            
         
               j)
            
            
               „špecifikácia pracoviska“ je obvyklé alebo prípadne občasné miesto/post, na ktorom zamestnanec pracoval v čase úrazu;
            
         
               k)
            
            
               „pracovné prostredie“ je pracovisko, pracovné priestory alebo celkové prostredie, kde k úrazu došlo;
            
         
               l)
            
            
               „pracovný proces“ je základný typ práce alebo úlohy (všeobecná činnosť), ktorú zamestnanec vykonával v čase úrazu;
            
         
               m)
            
            
               „špecifická pracovná činnosť“ je konkrétna fyzická činnosť, ktorú zamestnanec vykonával v momente, keď sa úraz stal;
            
         
               n)
            
            
               „materiálový činiteľ špecifickej pracovnej činnosti“ je nástroj, predmet alebo inštrument, ktorý zamestnanec používal, keď sa úraz stal.
            
         
               o)
            
            
               „odchýlka“ je posledná udalosť, pri ktorej došlo k odchýleniu od normálu a ktorá viedla k úrazu;
            
         
               p)
            
            
               „materiálový činiteľ odchýlky“ je nástroj, predmet alebo inštrument, ktorý pôsobil pri neobvyklej udalosti;
            
         
               q)
            
            
               „dotyk (kontakt) – spôsob poranenia“ uvádza, ako došlo k zraneniu zamestnanca (poškodeniu telesného alebo duševného zdravia) materiálovým činiteľom, ktorý zranenie spôsobil;
            
         
               r)
            
            
               „materiálový činiteľ dotyku (kontaktu)“ je predmet, nástroj alebo inštrument, s ktorým zamestnanec prišiel do kontaktu, alebo spôsob, akým došlo k poškodeniu duševného zdravia.
            
         Článok 2
   Požadované údaje
   1.   Členské štáty zasielajú Komisii (Eurostatu) mikroúdaje o osobách, ktoré počas referenčného obdobia utrpeli úraz pri plnení pracovných úloh, a s nimi spojené metaúdaje. Zoznam premenných, ktoré sa majú zasielať Komisii (Eurostatu), ako aj skutočnosť, či ide o povinnú alebo nepovinnú premennú, a prvý rok, za ktorý sa údaje zasielajú, sú stanovené v prílohe I.
   2.   Poskytovanie údajov o pracovných úrazoch v súvislosti so samostatne zárobkovo činnými osobami, vypomáhajúcimi členmi domácnosti v rodinnom podniku a študentmi nie je povinné.
   3.   Poskytovanie údajov o pracovných úrazoch, ktoré sú podľa vnútroštátnych právnych predpisov dôverné, ako je uvedené v prílohe II, nie je povinné.
   4.   Údaje o pracovných úrazoch, ku ktorým došlo v priebehu referenčného roka, sa získavajú podľa možnosti z registrov a iných administratívnych zdrojov. Pokiaľ to nie je možné zabezpečiť, medzery v pokrytí údajov sa môžu zaplniť pomocou odhadovaných a imputovaných údajov, aj keď pôjde o údaje zo zisťovaní a nie z konkrétnych prípadov.
   Článok 3
   Referenčné obdobie
   Referenčným obdobím je kalendárny rok, v ktorom boli úrazy oznámené príslušným vnútroštátnym orgánom.
   Článok 4
   Metaúdaje
   1.   Spolu s údajmi členské štáty zasielajú Komisii (Eurostatu) každoročne overené a aktualizované metaúdaje.
   2.   Metaúdaje sa zasielajú v súlade so štandardnou predlohou stanovenou Komisiou (Eurostatom) a zahŕňajú položky stanovené v prílohe III.
   Článok 5
   Zasielanie údajov a metaúdajov Komisii (Eurostatu)
   1.   Členské štáty zasielajú údaje a metaúdaje v súlade so štandardom ich výmeny stanoveným Komisiou (Eurostatom), a to do osemnástich mesiacov od konca referenčného obdobia.
   2.   Údaje a metaúdaje sa zasielajú Komisii (Eurostatu) elektronicky, prostredníctvom jedného miesta vstupu v Komisii (Eurostate).
   Článok 6
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. apríla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 70.
   
      (2)  Ú. v. EÚ L 87, 31.3.2009, s. 164.
   
      (3)  Ú. v. ES L 8, 12.1.2001, s. 1.
   
      PRÍLOHA I
      ZOZNAM PREMENNÝCH
      
         Premenné v rámci Európskej štatistiky pracovných úrazov (ESAW), fázy I a II
      
      
                  Premenné
               
               
                  Špecifikácie
               
               
                  Prvý rok zasielania údajov
               
            
                  Číslo úrazu
               
               
                  Jedinečné číslo, ktoré slúži na identifikáciu každého jedného záznamu a ktoré zabezpečuje, že každý záznam predstavuje samostatný pracovný úraz.
                  Pred zvoleným číslom úrazu sa musia uviesť štyri číslice roka, v ktorom bol úraz oznámený príslušným vnútroštátnym orgánom.
               
               
                  2013
               
            
                  Ekonomická činnosť zamestnávateľa
               
               
                  Úroveň štvorciferného kódu NACE Rev.2 (1)
                  
               
               
                  2013 pre odvetvia
                  A a C – N NACE Rev.2
                  2015 pre odvetvia
                  B a O – S NACE Rev.2.
               
            
                  Povolanie zamestnanca
               
               
                  Úroveň dvojciferného kódu ISCO-08
               
               
                  2013
               
            
                  Vek zamestnanca
               
               
                  Dvojciferné číslo
               
               
                  2013
               
            
                  Pohlavie zamestnanca
               
               
                  Jednociferné číslo
               
               
                  2013
               
            
                  Druh poranenia
               
               
                  Trojciferná verzia klasifikácie ESAW pre „druh poranenia“ podľa metodiky ESAW.
               
               
                  2013
               
            
                  Poranená časť tela
               
               
                  Dvojciferná verzia klasifikácie pre „poranenú časť tela“ podľa metodiky ESAW.
               
               
                  2013
               
            
                  Územie, na ktorom vznikol úraz
               
               
                  Päťciferný kód podľa klasifikácie NUTS (2)
                  
               
               
                  2013
               
            
                  Dátum úrazu
               
               
                  Číselná premenná v zložení rok, mesiac a deň
               
               
                  2013
               
            
                  Čas úrazu
               
               
                  Dvojciferná premenná, ktorá opisuje časový interval vyjadrený v hodinách podľa metodiky ESAW
               
               
                  nepovinné
               
            
                  Veľkosť organizácie
               
               
                  Kategórie podľa metodiky ESAW
               
               
                  nepovinné
               
            
                  Príslušnosť zamestnanca k štátom
               
               
                  Kategórie podľa metodiky ESAW
               
               
                  nepovinné
               
            
                  Pracovný vzťah zamestnanca
               
               
                  Kategórie podľa metodiky ESAW
               
               
                  2013
               
            
                  Celkový počet dní PN (závažnosť)
               
               
                  Kategórie podľa metodiky ESAW. Na označenie trvalej práceneschopnosti a smrteľného pracovného úrazu sa používajú osobitné kódy.
               
               
                  2013
               
            
                  Váha zber údajov ESAW
               
               
                  Používa sa, keď členský štát využíva na zber údajov o úrazoch výberový súbor a/alebo chce dopočítať chýbajúce údaje.
                  Ak to v danom prípade neplatí, použije sa štandardná hodnota 1.
               
               
                  2013
               
            
         
      
         Premenné ESAW, fázy III, týkajúce sa príčin a okolností
      
      
                  Premenné
               
               
                  Špecifikácie
               
               
                  Prvý rok zasielania údajov
               
            
                  
                              1.
                           
                           
                              Špecifikácia pracoviska
                           
                        
               
                  Kategórie podľa metodiky ESAW
               
               
                  2015 (3)
                  
               
            
                  
                              2.
                           
                           
                              Pracovné prostredie
                           
                        
               
                  Trojciferná verzia klasifikácie pre „pracovné prostredie“ podľa metodiky ESAW.
               
               
                  2015 (3)
                  
               
            
                  
                              3.
                           
                           
                              Pracovný proces
                           
                        
               
                  Dvojciferná verzia klasifikácie pre „pracovný proces“ podľa metodiky ESAW.
               
               
                  2015 (3)
                  
               
            
                  
                              4.
                           
                           
                              Špecifická pracovná činnosť
                           
                        
               
                  Dvojciferná verzia klasifikácie pre „špecifickú pracovnú činnosť“ podľa metodiky ESAW.
               
               
                  2015 (3)
                  
               
            
                  
                              5.
                           
                           
                              Odchýlka
                           
                        
               
                  Dvojciferná verzia klasifikácie pre „odchýlku“ podľa metodiky ESAW.
               
               
                  2015 (3)
                  
               
            
                  
                              6.
                           
                           
                              Dotyk (kontakt) – spôsob poranenia
                           
                        
               
                  Dvojciferná verzia klasifikácie pre „dotyk (kontakt) – spôsob poranenia“ podľa metodiky ESAW.
               
               
                  2015 (3)
                  
               
            
                  
                              7.
                           
                           
                              Materiálový činiteľ špecifickej pracovnej činnosti
                           
                        
               
                  Štvorciferná verzia klasifikácie pre „materiálový činiteľ“ podľa metodiky ESAW.
               
               
                  2015 (3)
                  
               
            
                  
                              8.
                           
                           
                              Materiálový činiteľ odchýlky
                           
                        
               
                  Štvorciferná verzia klasifikácie pre „materiálový činiteľ“ podľa metodiky ESAW.
               
               
                  2015 (3)
                  
               
            
                  
                              9.
                           
                           
                              Materiálový činiteľ dotyku (kontaktu)
                           
                        
               
                  Štvorciferná verzia klasifikácie pre „materiálový činiteľ“ podľa metodiky ESAW.
               
               
                  2015 (3)
                  
               
            
                  Váha príčiny a okolnosti
               
               
                  Používa sa, keď členský štát uplatňuje pri kódovaní premenných ESAW, fázy III týkajúcich sa príčin a okolností, dodatkový výberový súbor.
                  Ak to v danom prípade neplatí, použije sa štandardná hodnota 1.
               
               
                  2015
               
            
         (1)  Nariadenie Európskeho Parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).
      
         (2)  Nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS) (Ú. v. EÚ L 154, 21.6.2003, s. 1).
      
         (3)  Údaje o aspoň troch z deviatich premenných sa zasielajú povinne
   
   
      PRÍLOHA II
      ZOZNAM PROFESIÍ, ÚDAJE O KTORÝCH SÚ DÔVERNÉ A ZASIELAJÚ SA NEPOVINNE
      
                   
               
               
                  Podľa ISCO-08:
                  
                              —
                           
                           
                              0 Príslušníci ozbrojených síl
                           
                        
                              —
                           
                           
                              3351 Colní a hraniční inšpektori
                           
                        
                              —
                           
                           
                              3355 Policajní inšpektori a detektívi
                           
                        
                              —
                           
                           
                              541 Pracovníci verejnej ochrany a strážnej služby
                              
                                          a.
                                       
                                       
                                          5411 Hasiči
                                       
                                    
                                          b.
                                       
                                       
                                          5412 Policajti
                                       
                                    
                                          c.
                                       
                                       
                                          5413 Väzenskí dozorcovia
                                       
                                    
                                          d.
                                       
                                       
                                          5414 Pracovníci bezpečnostných služieb
                                       
                                    
                                          e.
                                       
                                       
                                          5419 Pracovníci verejnej ochrany a strážnej služby inde neuvedení
                                       
                                    
                        
            
                   
               
               
                  Podľa NACE Rev.2:
                  
                              —
                           
                           
                              84.22 Obrana
                           
                        
                              —
                           
                           
                              84.23 Spravodlivosť a súdnictvo
                           
                        
                              —
                           
                           
                              84.24 Verejný poriadok a bezpečnosť
                           
                        
                              —
                           
                           
                              84.25 Protipožiarna ochrana
                           
                        
            
   
      PRÍLOHA III
      METAÚDAJE
      V prípade potreby, a ak to má význam pre úplné pochopenie údajov ESAW, opisujú metaúdaje tieto položky:
      
                  —
               
               
                  zahrnutá populácia, pokiaľ ide o odvetvia a prípadne pododvetvia NACE Rev. 2 a pracovný vzťah zamestnanca,
               
            
                  —
               
               
                  informácie o profesiách/činnostiach, v súvislosti s ktorými sú údaje o pracovných úrazoch podľa vnútroštátnych právnych predpisov dôverné a nemôžu sa zasielať,
               
            
                  —
               
               
                  miera nahlasovania pracovných úrazov, ktorá sa má používať pri dopočte chýbajúcich údajov,
               
            
                  —
               
               
                  pokrytie jednotlivých druhov úrazov, ako je vysvetlené v metodike ESAW,
               
            
                  —
               
               
                  metóda výberu vzorky – ak sa uplatnila – použitá pri príprave zberu mikroúdajov,
               
            
                  —
               
               
                  metóda výberu vzorky – ak sa uplatnila – použitá pri kódovaní premenných týkajúcich sa príčin a okolností,
               
            
                  —
               
               
                  počet smrteľných dopravných nehôd a smrteľných nehôd v akomkoľvek dopravnom prostriedku počas cesty pri výkone pracovných úloh v prípade osôb, ktoré nie sú zamestnané v rámci odvetvia H „doprava“ NACE Rev. 2,
               
            
                  —
               
               
                  informácie o akomkoľvek vnútroštátnom špecifiku, ktoré sú nevyhnutné pre výklad a zostavenie porovnateľnej štatistiky a ukazovateľov.